﻿  
 
 
SEMNIFICAŢIA UNEI STATUI 
 
de prof.Vasile Duma 
 
 
 
 Cei care se opresc în centrul Clujului pentru a admira statuia lui Matia Corvin, se 
vor întreba poate ce anume i-a determinat pe edilii maghiari ai oraşului de la început de 
secol 20 sӑ-i ridice fiului lui Iancu de Hunedoara acest impunӑtor monument. Explicaţia 
oficialӑ cӑ s-a dorit sӑ se aducӑ un omagiu celui mai mare rege al Ungariei şi totodatӑ 
unui fiu al oraşului( acesta fiind nӑscut în oraşul de pe Someş) nu indicӑ nimic din 
mesajul pe care îl implicӑ un astfel de demers, mai ales dacӑ avem în vedere climatul 
socio-politic al vremii, orgoliile şi ambiţiile hegemoniste ale regatului ungar ajuns la 
apogeu.  
 
 Român dupӑ tatӑ şi maghiar dupӑ mamӑ, Matei Corvin este ilustrarea perfectӑ a 
politicii de asimilare dusӑ de autoritӑţile ungare prin toate mijloacele posibile, într-un 
moment în care românii ardeleni încep sӑ-şi revendice drepturile cu mai multӑ forţӑ,  prin 
mijloace constituţionale, în parlamentul de la Budapesta, sau prin mijlocirea presei. Ba 
mai mult se auzeau tot mai multe voci care cereau “Unirea cu Ţara”, slogan strigat 
frecvent dupӑ Câmpia Libertӑţii de la 1848. 
 
  Mesajul pe care statuia din centrul Clujului trebuia sӑ-l transmitӑ românilor era 
acesta: “ Spuneţi cӑ nu aveţi drepturi, dar iatӑ, unul dintre ai voştri a ajuns cel mai de 
seamӑ conducӑtor al patriei noastre comune. Fiecare dintre voi poate sӑ acceadӑ la cele 
mai înalte funcţii în stat, dar pentru aceasta trebuie sӑ deveniţi fii ai marii naţiuni 
maghiare, sӑ vӑ maghiarizaţi numele, sӑ vӑ uitaţi limba şi obiceiurile, sӑ vӑ abandonaţi 
credinţa. Viitorul vostru este alӑturi de noi, împreunӑ cu noi şi nu în altӑ parte. Noi 
suntem elita, cu noi veţi cunoaşte gloria şi veţi intra în rândul popoarelor mari ale 
Europei, cӑci de o mie de ani noi suntem întruchiparea progresului şi a civilizaţiei pe 
aceste meleaguri.” 
 
 “Viitorul o sӑ fie în limba maghiarӑ” declara în 2017 la Cluj premierul Ungariei 
Viktor Orban, semn cӑ în cancelariile ungare de la Budapesta nu s-a schimbat nimic faţӑ 
de ce era acum o sutӑ de ani, iar organizaţiile maghiarilor din România duc o campanie 
aprigӑ pentru a-i determina pe pӑrinţi sӑ-şi înscrie copiii la şcolile maghiare, motivând cӑ 
astfel aceştia vor avea parte de o pregӑtire de calitate. Drept urmare, copiii de etnie 
maghiarӑ refuzӑ sӑ înveţe limba românӑ, pe care o considerӑ o limbӑ strӑinӑ, 
nefolositoare (în repetate rânduri, liderii maghiari au cerut oficial ca limba românӑ sӑ fie 
predatӑ în şcolile maghiare ca limbӑ strӑinӑ) , ceea ce duce firesc la restrângerea 
posibilitӑţilor acestora de a-şi gӑsi în viitor un loc de muncӑ în alte zone ale ţӑrii decât 
cele majoritar maghiare. La toate acestea se adaugӑ şi “bunӑvoinţa” unor funcţionari de 
etnie maghiarӑ de a maghiariza numele româneşti, adӑugând la prenumele românesc încӑ 
unul maghiar ( am întâlnit de ex. Ödön alӑturi de Ionel, deşi ambii pӑrinţi erau români, 
respectiv Mihai şi Voichiţa). Pe baza unor astfel de “greşeli”, probabil cӑ au fost români 
care au cerut cetӑţenia ungarӑ, crezând cӑ astfel vor avea posibilitatea de a gӑsi mai uşor 
un loc de muncӑ în afara ţӑrii, ei fiind candidaţi ideali pentru crearea “marii naţiuni 
maghiare”, visul care îi bântuie pe oamenii politici de la Budapesta încӑ de acum o mie 
de ani, din momentul statornicirii lor pe aceste meleaguri, deznaţionalizarea şi asimilarea 
fiind practici neîntrerupte, cӑrora românii le-au fӑcut cu greu faţӑ, având drept armӑ 
credinţa strӑmoşeascӑ, acel “aşa am pomenit” la care nu voiau sӑ renunţe.  
  
 Purtând în suflet nostalgia imperiului (sӑditӑ de hunul Attila, succesul sӑu 
încurajându-i, în timp ce eşecul îi va deprima ori de câte ori visul lor de mӑrire se nӑruie), 
ungurii îşi pӑrӑsesc stepele strӑbune asiatice şi se îndreaptӑ spre Europa cu dorinţa de a o 
cuceri. Aventura lor istoricӑ nu dӑ însӑ roadele scontate şi, constrânşi sӑ se statorniceascӑ 
în Câmpia Panonicӑ, sunt nevoiţi sӑ cocheteze cu marile puteri ale vremii în speranţa cӑ 
îşi vor atinge scopul. Le copiazӑ obiceiurile, se convertesc la religia lor, îşi organizeazӑ 
viaţa socialӑ dupӑ modelul occidental, dar nu reuşesc niciodatӑ sӑ intreprindӑ ceva mӑreţ 
pe cont propriu. Înconjuraţi de imperii (Sfântul Imperiu Roman, la apus, cel Otoman în 
sud-est, cel rusesc la est, iar la nord Regatul Poloniei), ungurii au avut întotdeauna nevoie 
de alţii pentru a-şi atinge (parţial) scopul. Istoria nu înregistreazӑ nicio victorie numai a 
ungurilor pe câmpul de luptӑ. Ei nu au avut niciodatӑ un Mircea cel Bӑtrân, un Stefan cel 
Mare, un Mihai Viteazul sau un Avram Iancu. Chiar şi când se aventureazӑ într-o 
încleştare, sunt conduşi de alţii: românul Iancu de Hunedoara, polonezul Jósef Bem la 
1848, austriecii şi germanii în cele douӑ rӑzboaie mondiale.  
 
 “Ungaria a ajuns micӑ, pentru cӑ a vrut sӑ fie prea mare”, declara pe la jumӑtatea 
anilor `90 un om politic budapestean. Înfrânţi în douӑ rӑzboaie mondiale, ungurii trӑiesc 
(ca popor) o adevӑratӑ dramӑ, ducând povara unor idealuri prea mari pentru un popor 
mic, hrӑnindu-se cu fructul amar al revanşei, alimentat continuu de oamenii politici. 
Obsedaţi de “gloria” de altӑdatӑ, ignorӑ învӑţӑmintele istoriei: niciun imperiu, o datӑ 
destrӑmat, nu s-a mai refӑcut, chiar dacӑ acesta a durat o mie de ani  sau chiar mai mult. 
Ce s-a ales din Imperiul roman (ca spatiu geografic, nu vorbesc de imensa moştenire 
culturalӑ), dar de cel Otoman sau mai recent de cel ţarist sau de cel Britanic? Parte pentru 
o scurtӑ perioadӑ de timp a coroanei Imperiului habsburgic, ungurii se grӑbesc sӑ 
înfӑptuiascӑ, pentru prima datӑ, visul lor dintotdeauna: alipirea Transilvaniei la 
Ungaria(1867). Unirea Principatelor Române în 1859 cu siguranţӑ cӑ i-a alertat, 
întrezӑrind urmӑtorul pas pe care aveau sӑ-l facӑ românii ardeleni, unirea cu patria mamӑ. 
Dar, cum se spune, de ceea ce ţi-e fricӑ nu scapi, unirea se va realiza în 1918 şi oricât ar 
contesta-o ungurii şi ar minimaliza-o este un fapt împlinit de 100 de ani. 
 
 Membrӑ  UE, cu o pondere modestӑ atât din punct de vedere economic cât şi 
demografic, Ungaria nu se simte prea confortabil atunci când este vorba de respectarea 
unor valori europene şi încearcӑ prin diverse mijloace sӑ creeze un pol de decizie propriu 
(vezi grupul de la Vişegrad), prin care sӑ se impunӑ Bruxelles-ului. Cochetând fӑţiş cu 
Rusia lui Putin, Viktor Orban vrea sӑ dea impresia unui om de stat puternic şi, din aceastӑ 
posturӑ, se crede îndreptӑţit sӑ se încrunte şi sӑ dea cu pumnul în masӑ când ceva nu 
merge conform propriilor principii. Numai cӑ Bruxelles-ul  contemporan nu este Viena 
imperialӑ de la mijlocul secolului al XIX- lea pentru a ceda ameninţӑrilor şi şantajului 
Budapestei. Ungaria trebuie sӑ stea la aceeaşi masӑ cu statele europene, alӑturi de ele şi 
nu în fruntea mesei.  
 
  La urma urmei, ungurii sunt un popor disperat, care simte sabia necruţӑtoare a 
timpului atârnând deasupra capului. “Nu vrem sӑ dispӑrem ca saşii şi evreii”(Laszlo 
Tökes) exprimӑ fӑrӑ echivoc teama cӑ ungurii  îşi vӑd viitorul în culori sumbre. În loc sӑ 
se concentreze pe ceea ce au, politicienii maghiari urzesc tot felul de planuri autonomiste 
irealizabile în contextul geopolitic actual, ignorând semnele timpului, aflate sub zodia 
tehnologiei informaţiei şi a circulaţiei fӑrӑ îngrӑdiri a persoanelor. Invocând extistenţa de 
o mie de ani în Europa, ungurii presimt apusul cenuşiu, lipsit de gloria cu care istoria i-a 
rӑsfӑţat în câteva rânduri. Nostalgia imperiului seamӑnӑ mai degrabӑ cu sângele albastru 
cu care se afişau nobilii scӑpӑtaţi, reuşind sӑ trezeascӑ doar compӑtimire.  
   
     
  
